Snønebbfluer

Snønebbfluer (Boreidae) er en gruppe (familie) av insekter som hører til den lille ordenen nebbfluer (Mecoptera). Det finnes to arter i Norge. Nebbfluer har hodet trukket ut i en snabel eller et nebb. Denne karakteristiske hodefasongen gjør det lett å skille en nebbflue fra andre insekter.


== Utseende ==
Små (gjerne 2–3 mm), tettbygde, mørke insekter. Kroppen er noe flattrykt fra sidene, kroppsbygningen kan minne om lopper. Hannen har korte vingestubber, hunnen er helt vingeløs. De har hodet trukket ut til et "nebb" som vanlig for nebbfluer. Beina er slanke. Hannens ytre kjønnsorganer er ganske store, men ikke bøyd opp over bakkroppen som hos mange andre skorpionfluer. Hunnen har et kraftig, litt oppoverbøyd eggleggingsrør (ovipositor).


== Liv og utvikling ==
Denne familien fører normalt et skjult levevis nede mellom mose, som både larvene og de voksne spiser. Et uvanlig trekk er at de voksne insektene lever om vinteren. I mildværsperioder kan de komme opp og hoppe omkring oppe på snøen. Siden de voksne insektene er vingeløse kan de naturligvis ikke fly, men beveger seg framover i hopp.


== Utbredelse ==
Snønebbfluer lever i kjølige områder på den nordlige halvkulen, særlig i barskogsbeltet. Siden de lever av mose, foretrekker de et fuktig og kjølig klima.


== Systematisk inndeling / Europeiske arter ==
Norsk entomologisk forening har utgitt en rekke insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg nebbfluene.
I Norge er det 2 arter.
Nomenklaturen innen ordenen Mecoptera, følger Ottesen (1993). (se kilde for detaljer). Et latinsk familienavn ender med  ...idae.

Ekte insekter (Ectognatha)
Vingede insekter
Holometabole insekter
Mecopteriformia
Antliophora
Orden nebbfluer (Mecoptera)
Underorden Eumecoptera
Familien snønebbfluer, (Boreidae) – 3 slekter, nordlige halvkule
Slekten Boreus Latreille, 1816 – 24 arter, vidt utbredt
Boreus chadzhigireji Pliginsky, 1914 – Ukraina
Boreus hyemalis (Linnaeus), – (mangler norsk navn) Finnes nord til omtrent Trondheim.
Boreus lokayi Klapálek, 1901 – Romania
Boreus navasi Pliginsky, 1914 – Ukraina
Boreus westwoodi Hagen, – (mangler norsk navn) Finnes i hele Norge.
Slekten Caurinus Russell, 1979 – én art fra Oregon
Slekten Hesperoboreus Penny, 1977 – 2 arter, USA


== Kilder ==
Greve, Lita. 1983. Norske Skorpionfluer – Orden Mecoptera. Norsk entomologisk forening, Norske Insekttabeller 3, 19 sider
Hågvar, S. og Østbye, E. 2011. Distribution of Boreus westwoodi Hagen, 1866 and Boreus hyemalis (L., 1767( (Mecoptera) in Norway. Norwegian Journal of Entomology 58: 73-80.
Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.


== Eksterne lenker ==
(en) snønebbfluer i Encyclopedia of Life 
(en) snønebbfluer i Global Biodiversity Information Facility 
(no) snønebbfluer hos Artsdatabanken 
(sv) snønebbfluer hos Dyntaxa 
(en) snønebbfluer hos Fauna Europaea 
(en) snønebbfluer hos Fossilworks 
(en) snønebbfluer hos ITIS 
(en) snønebbfluer hos NCBI 
(en) Kategori:Boreidae – bilder, video eller lyd på Wikimedia Commons 
Boreidae – detaljert informasjon på Wikispecies 
Tree of Life - Skorpionfluer, (Mecoptera) engelskspråklig, med bilder.
Bildegalleri over nordamerikanske arter
Norsk Entomologisk forening For den som er insektinterresert.
Fauna Europaea, utbredelsesdatabase over europeiske dyr